**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 09.04.2023 ora 08.00 – 10.04.2023, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 10.04.2023, ora 08.00**

**RÂURI:**

**Debitele au fost în general în scădere,** cu excepția râurilor din bazinele hidrografice ale Bașeului, Jijiei, cursurile inferioare ale Trotușului, Sucevei și cursul superior al Prutului, unde au fost în creștere ca urmare a cedării apei din stratul de zăpadă și propagării.

Pe râurile din bazinele hidrografice: Trotuș, Moldova, Suceava, Bârlad, bazinul superior al Oltului, cursul Siretului, cursul mijlociu și inferior al Prutului și pe cele din Dobrogea, debitele au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-100%, mai mari pe râurile din bazinele hidrografice: Crasna, Barcău, Crișuri, Târnave, Bega, Timiş, Bârzava, Caraş, Nera, Vedea, bazinul mijlociu și inferior al Someșului, bazinul mijlociu al Oltului, cursurile Mureșului, Jiului, cursul superior al Buzăului, cursul superior și mijlociu al Bistriței și mai mici (sub 30%) pe râurile din bazinele hidrografice: Tazlău și Bârlad.

Se situează peste **COTELE DE ATENŢIE** râurile la stațiile hidrometrice: Bârzava – Partoș (50+27)-jud.TM și Miletin – Șipote (150+28)-jud. IS.

**Debitele vor fi în general în scădere**, exceptând râurile din bazinele hidrografice ale Bașeului, Jijiei și pe cursul superior al Prutului, unde vor fi în creștere ca urmare a cedării apei din stratul de zăpadă și propagării.

Pe cursul râurile din bazinele hidrografice Vedea, Trotuș, Bistrița, Moldova, Suceava, Bârlad, bazinul superior al Oltului, cursul Siretului, cursul mijlociu și inferior al Prutului și pe cele din Dobrogea, debitele vor fi relativ staționare.

Sunt posibile creșteri de niveluri și debite, pe unele râuri din zonele de munte și deal, mai ales pe cele din sud-vestul, centrul și sud-estul țării, ca urmare a precipitațiilor prognozate.

**DUNARE:**

**Debitul la intrarea în țară (secțiunea Baziaș) în** **intervalul 09 – 10.04.2023 a** **fost în scădere, având valoarea de** **7600 m3/s**, sub media multianuală a lunii **aprilie (7900 m3/s).**

În aval de Porțile de Fier debitele au fost în scădere la Gruia, staționare la Calafat și în creștere pe sectorul Bechet – Tulcea.

**Debitul la intrarea în țară (secțiunea Baziaș) va fi în scădere (7500 m3/s).**

În aval de Porțile de Fier debitele vor fi în scădere pe sectorul Gruia – Calafat şi în creştere pe sectorul Bechet – Tulcea.

**2.** **Situaţia meteorologică în intervalul 09.04.2023, ora 08.00 – 10.04.2023, ora 08.00**

**În ţara,** vremea s-a încălzit în toată țara și s-a apropiat de normalul termic al perioadei în regiunile estice, local în cele sudice și în centrul teritoriului, iar în rest s-a menținut mai rece decât în mod obișnuit. Cerul a avut înnorări temporare și a plouat slab, local în Banat și Oltenia (unde cu totul izolat au fost descărcări electrice) și pe arii restrânse în Crișana, Transilvania, Muntenia și Dobrogea, iar la munte au fost precipitații mixte (ploaie, măzăriche și ninsoare). Vântul a suflat slab și moderat. Este strat de zăpadă la munte și măsura aseară la ora 21 *-în platformele stațiilor meteorologice-* până la 263 cm în Munții Făgăraș și până la 202 cm în Munții Călimani, iar în zonele joase a continuat să fie în diminuare și măsura în nordul și centrul Moldovei până la 28 cm și izolat în Transilvania până la 2 cm.

Temperaturile maxime s-au încadrat între 7 grade la Joseni și 18 grade la Zimnicea, Giurgiu, București-Filaret, Brăila și Gorgova, iar la ora 6 erau valori termice cuprinse între -5 grade la Miercurea Ciuc și 8 grade la Șiria, Sulina, Sfântu Gheorghe (deltă), Gura Portiței și Constanța-dig. Dimineața și noaptea, pe alocuri în Transilvania și Moldova s-a semnalat ceață, iar cu totul izolat s-a produs brumă.

**La Bucureşti,** vremea s-a încălzit și a devenit normală din punct de vedere termic pentru această perioadă. Cerul a fost variabil, iar vântul a suflat slab și moderat. Temperatura maximă a fost de 16 grade la Afumați, 17 grade în Băneasa și 18 grade la Filaret, iar la ora 6 se înregistrau 3 grade în Băneasa, 5 grade la Afumați și 7 grade la Filaret.

**3. Prognoza meteorologică în intervalul 10.04.2023, ora 08.00 – 11.04.2023, ora 08.00**

**În ţara,** valorile termice se vor situa în continuare ușor sub normele climatologice specifice perioadei. La începutul zilei nebulozitatea va fi persistentă în nord, nord-est și în extremitatea de sud-vest, unde va ploua slab, apoi cerul va fi temporar noros, iar după-amiaza și seara vor fi averse pe arii restrânse, posibil însoțite de descărcări electrice în vest, centru și sud și cu totul izolat în rest. Spre sfârșitul intervalului, local va ploua în regiunile estice. În zona de munte, mai ales după-amiaza vor fi averse de ploaie, lapoviță, ninsoare și măzăriche. Vântul va sufla slab și moderat, cu unele intensificări mai ales în a doua parte a intervalului în sud-est (rafale în general de 40...45 km/h) și la munte. Temperaturile maxime se vor încadra în general între 9 și 17 grade, iar cele minime vor fi cuprinse între -1 și 9 grade. Pe arii restrânse, dimineața și noaptea, se va forma ceață și cu totul izolat brumă.

**La Bucureşti,** valorile termice vor fi apropiate de mediile multianuale specifice perioadei. Cerul va avea înnorări temporare și mai ales seara și noaptea vor fi condiții pentru ploi slabe de scurtă durată. Vântul va sufla slab și moderat. Temperatura maximă se va situa în jurul a 17 grade, iar cea minimă va fi de 4...7 grade.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

**Administrația Bazinală de Apă Prut Bârlad** informează de o posibilă poluare cu produse petroliere, în data de 09.04.2023, la ora 12:30, a cursului de apă al râului Bahlui, pe care a fost observată apă de culoare albăstrie, pe raza comunei Holboca, județul Iași.

Reprezentanți ai A.B.A. Prut Bârlad - Inspecția Bazinală a Apelor, și S.G.A. Iași s-au deplasat în teren pentru identificarea sursei de poluare și luarea măsurilor ce se impun.

**2.3. Pe Marea Neagra**

**Administrația Bazinală de Apă Dobrogea Litoral Constanța** informeză în data de 04.04.2023 de existența unui delfin eșuat pe plaja din Eforie Sud, Zona Flamingo, Splendid Beach.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

DIRECȚIA COMUNICARE